De quin tema parla aquest text?
La política verda és una ideologia política que té l'objectiu de crear una societat sostenible basada en l'ecologisme, el liberalisme social i la democràcia de base. Aquestes polítiques varen començar a agafar forma al món occidental als anys setanta; des d'aquell moment els partits polítics verds han desenvolupat i s'han establert en molts països arreu del món, i han aconseguit alguns èxits electorals. El terme polític Verd, traducció de l'alemany Grün, va ser encunyat per die Grünen, un partit polític verd format a finals dels anys setanta. El terme ecologia política és fet servir a vegades a Europa i en cercles acadèmics. Els partidaris de la política verda, anomenats Verds, comparteixen moltes idees amb l'ecologia, la conservació del planeta, l'ecologisme, el feminisme i el pacifisme. A més dels punts democràtics i ecològics, la política verda es preocupa de les llibertats civils, la justícia social, la no-violència i tendeix a donar suport al progressisme social. No obstant això, mentre la ideologia verda s'expandeix, apareixen altres moviments verds associats a la dreta política en forma de conservadorisme verd i ecocapitalisme. La ideologia verda té connexions amb altres ideologies polítiques ecocèntriques, incloent l'ecosocialisme, l'ecoanarquisme, l'ecofeministme i l'ecofeixisme, però decidir si aquestes polítiques són verdes o no és un tema de debat.
El text tracta sobre ecologia.